text: 8 Jehovaqa, Palabranta runaswan qillqachispa necesitasqanchikta quwarqanchik. Bibliaqa Diospa "yuyaychasqan" kaspapis, runaspaqjina qillqasqa kachkan (2 Timoteo 3:16). ¿Imaynamantá chayta ruwarqa? Diosqa, achkha kutispi runas sumaqta yuyaychakuspa qillqanankuta saqirqa, ajinamanta "sumaj kʼacha palabrasta maskʼarqa[nku], cheqa qhelqasqan[ku]taj cheqampuni karqa" (Eclesiastés 12:10, 11). Chayrayku Bibliaqa tukuy imaymanamanta qillqakurqa, imaptinchus qillqaqkunaqa, imaynachus kasqankumanjina qillqarqanku. * Chaywanpis "Espíritu Santomin Diosmanta chay imasta parlarqa runasnejta" (2 Pedro 1:20, 21). Ajinamanta ‘Diospa Palabran' ruwakurqa (1 Tesalonicenses 2:13).